นิวออร์ลีนส์ คืนฟอร์ม อัด ฟีนิกส์ 90-75 มีลุ้นคว้าตั๋วเพลย์ออฟ
นิวออร์ลีนส์ เพลิแกนส์ เปิดบ้านอัด ฟีนิกส์ ซันส์ 90-75 เก็บชัยเป็นนัดที่ 43 ในฤดูกาลปกติ พร้อมจ่อคว้าตั๋วใบสุดท้ายเข้าสู่รอบเพลย์ออฟของสายตะวันตก ในศึกยัดห่วงเอ็นบีเอ สหรัฐฯ,สำนักข่าวต่างประเทศ รายงานวันที่ 11 เม.ย. ว่า การแข่งขันบาสเกตบอล เอ็นบีเอ สหรัฐอเมริกา ฤดูกาล 2014-15 ประจำวันศุกร์ที่ 10 เมษายน (ตามเวลาท้องถิ่น) คู่ที่น่าสนใจ เป็นการพบกันของสองทีมที่กำลังลุ้นเพื่อแย่งโควตาสุดท้ายในการเข้าไปเล่นรอบเพลย์อฟ ของสายตะวันตก,นิวออร์ลีนส์ เพลิแกนส์ ทีมอันดับสุดท้ายของสายเวสเทิร์น เซาธ์เวสต์ เปิดสนามสมูธตี้ คิง เซ็นเตอร์ รับการมาเยือนของ ฟีนิกซ์ ซันส์ อันดับ 3 ของสายเวสเทิร์น แปซิฟิก ซึ่งอยู่ในช่วงฟอร์มรูด แพ้มาแล้ว 2 นัดติดก่อนหน้านี้,เริ่มเกมในควอเตอร์แรก เป็นนิวออร์ลีนส์ เจ้าถิ่นที่ออกนำไปก่อน 27-21 ถัดมาในควอเตอร์ที่ 2 เกมกลับมาสู้กันได้อย่างสนุกสูสียิ่งขึ้น แต่ยังคงเป็นเจ้าถิ่นที่รักษาระยะห่างของคะแนนเอาไว้ได้ นำอยู่ 47-41,จากนั้นในควอเตอร์ที่ 3 เกมรุกของฟีนิกซ์ ยังเร่งไม่ขึ้น โดนทิ้งห่างออกไปเป็น 70-60 และในควอเตอร์ที่ 4 เป็นทางด้านของเจ้าบ้าน นิวออร์ลีนส์ ที่เล่นอย่างสบายๆ เก็บอีก 20 คะแนนส่งท้าย,ทำให้จบเกม นิวออร์ลีนส์ เพลิแกนส์ เปิดบ้านเอาชนะ ฟีนิกซ์ ซันส์ ได้อย่างสบายมือ 90-75 กลับคืนสู่ฟอร์มเก่งอีกครั้ง พร้อมกับยังมีลุ้นเข้าสู่รอบเพลย์ออฟของสายตะวันตก ขณะที่ทีมเยือนแพ้เป็นนัดที่ 3 ติดต่อกัน โอกาสลุ้นเข้ารอบเพลย์ออฟค่อนข้างเลือนราง,สำหรับผู้เล่นที่ทำคะแนนสูงสุดของทั้งสองทีม นิว ออร์ลีนส์ เพลิแกนส์ ได้แก่ แอนโธนี เดวิส ทำไป 19 คะแนน 9 รีบาวด์ และ 4 แอสซิสต์ ส่วน ฟีนิกซ์ ซันส์ ได้แก่ เอริค เบลดโซ ทำไป 19 คะแนน 2 รีบาวด์ กับอีก 7 แอสซิสต์,ผลการแข่งขันคู่อื่น มีดังนี้ ,โตรอนโต แร็ปเตอร์ส ชนะ ออร์แลนโด เมจิค 101-99,ชาร์ลอตต์ ฮอร์เนตส์ แพ้ แอตแลนตา ฮอว์กส์ 80-104,บอสตัน เซลติกส์ ชนะ คลีฟแลนด์ คาวาเลียร์ส 99-90,อินเดียนา เพเซอร์ส ชนะ ดีทรอยต์ พิสตันส์ 107-103,วอชิงตัน วิซาร์ดส์ แพ้ บรูคลีน เนตส์ 80-117,มิลวอกี บัคส์ ชนะ นิวยอร์ก นิกส์ 99-91,ซานอันโตนิโอ สเปอร์ส ชนะ ฮุสตัน ร็อคเกตส์ 104-103,ซาคราเมนโต คิงส์ แพ้ โอกลาโฮมา ซิตี้ ธันเดอร์  103-116,ดัลลัส แมฟเวอริคส์ ชนะ เดนเวอร์ นักเกตส์ 144-143,เมมฟิส กริซซ์ลีส์ ชนะ ยูทาห์ แจซซ์ 89-88,มินเนโซตา ทิมเบอร์วูล์ฟส์ แพ้ แอลเอ เลเกอร์ส 98-106
นิวออร์ลีนส์ เพลิแกนส์ เปิดบ้านอัด  ฟีนิกส์ ซันส์ 90-75 เก็บชัยเป็นนัดที่ 43 ในฤดูกาลปกติ พร้อมจ่อคว้าตั๋วเข้าสู่รอบเพลย์ออฟของสายตะวันตก ในศึกยัดห่วงเอ็นบีเอ สหรัฐฯ
นิวออร์ลีนส์ เพลิแกนส์,ฟีนิกซ์ ซันส์,บาสเกตบอล,เอ็นบีเอ,ศึกยัดห่วงเอ็นบีเอ,เอ็นบีเอ สหรัฐฯ,เอ็นบีเอ 2014-15,ผลการแข่งขัน,ข่าว,ข่าวกีฬา,ไทยรัฐออนไลน์